CELEX: 22005D0152(01)
Language: sl
Date: 2005-12-02 00:00:00
Title: Sklep Skupnega odbora EGP št. 152/2005 z dne  2. decembra 2005  o spremembi Priloge XIII (Prevoz) k Sporazumu EGP

23.2.2006   
            
            
               SL
            
            
               Uradni list Evropske unije
            
            
               L 53/53
            
         
      SKLEP SKUPNEGA ODBORA EGP
   
   št. 152/2005
   z dne 2. decembra 2005
   o spremembi Priloge XIII (Prevoz) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 122/2005 (1).
            
         
               (2)
            
            
               Direktivo Evropskega parlamenta in Sveta 2004/36/ES z dne 21. aprila 2004 o varnosti zrakoplovov iz tretjih dežel, ki pristajajo na letališčih Skupnosti (2), je treba vključiti v Sporazum.
            
         
               (3)
            
            
               Upoštevati se mora zelo majhno območje Lihtenštajna in njegova posebna geografska struktura ter dejstvo, da je zračni prevoz, vključno s prevozom zrakoplovov iz tretjih držav, omogočen v izjemno omejenem številu v Lihtenštajnu.
            
         
               (4)
            
            
               Upoštevati je treba ves zračni promet v Lihtenštajnu in dejstvo, da niso omogočeni redni mednarodni zračni prevozi v ali iz Lihtenštajna ter da ima infrastruktura civilnega letalstva na voljo samo eno pristajališče za helikopterje –
            
         SKLENIL:
   Člen 1
   Za točko 66q (Uredba Komisije (ES) št. 2042/2003) Priloge XIII k Sporazumu se vstavi naslednja točka:
   
      
                  „66r.
               
               
                  
                     32004 L 0036: Direktiva Evropskega parlamenta in Sveta 2004/36/ES z dne 21. aprila 2004 o varnosti zrakoplovov iz tretjih držav, ki pristajajo na letališčih Skupnosti (UL L 143, 30.4.2004, str. 76).
                  Za namen tega sporazuma veljajo določbe Direktive z naslednjo prilagoditvijo:
                  Ukrepi, določeni v tej direktivi, ne veljajo v obstoječi infrastrukturi civilnega letalstva na območju Lihtenštajna.“
               
            
   Člen 2
   Besedilo Direktive 2004/36/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 3. decembra 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 2. decembra 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 339, 22.12.2005, str. 30.
   
      (2)  UL L 143, 30.4.2004, str. 76.
   
      (3)  Navedene so ustavne zahteve.